
* Înainte de Postul Adormirii Maicii Domnului, a doua 
fetiţă a familiei Alin şi Ioana Barbura, prunca Ziana- 
Rusalia a primit botezul creştin. Ne bucurăm că ob- 
ştea sporeşte prin suflete nevinovate, ca cele din foto- 
grafiile din dreapta. 


* Iată că şi în această săptămână a mai adormit cineva 
din Bisericuţă: este vorba de sora Maria Păştinaru, 
care şi-a dus cu demnitate boala. A fost profesoară de 
biologie, o vreme predând şi la Seminarul Teologic. 
Prezenţă discretă, dar constantă la slujbe, a plecat să 
se alăture fiicei mult dorite Carmen, adormită acum 
12 ani. Dumnezeu să o ierte! 


* Duminica trecută ne-am bucurat de împreuna- 
slujire a unor părinţi dragi (foto) sau pe care acum i- 
am cunoscut: pr. Marcel de la Bârsana (o vreme în 
Scoţia), pr. Mihail de la Macedonia Română şi pr. 
Ioan Tihon, fratele Aurorei-Agapia, adormită, venit 
să-i ducă trupul la Bănceni, în Bucovina ucraineană! 


„De nu vă veți întoarce şi nu veți fi precum pruncii, 
nu veţi intra în împărăția cerurilor.” 


+ Părintele Liviu Burlacu este coordonatorul unui centru desti- 
nat terapiei dependenţelor, unde se pot schimba în bine 
vieţile oamenilor afectaţi de adicţii. Centrul „Izvorul Tămăduirii” 
este dedicat tratamentului dependenţelor de alcool şi alte droguri 
şi funcţionează în localitatea băcăuană Bogdan Vodă din anul 
2019. „În jur de cinci şedinţe zilnice de terapie cu specialiştii cen- 
trului — psihologi, adictologi, psihiatri — are în program fiecare 
beneficiar. După 7-8 săptămâni de ședere, oamenii pleacă de aici 
ca oameni liberi, capabili să-şi înfrunte demonii şi să ducă un alt 
fel de viaţă”. (sursa: basilica.ro) 


+ Preasfinţitul Părinte Sofronie, Episcopul Oradiei, a efectuat o vizită la șantierul Centrului de recuperare pentru 
copii cu dizabilităţi neuromotorii „Sfântul Nectarie” din satul Cihei, comuna bihoreană Sânmartin — amplul pro- 
iect coordonat de fostul fotbalist Mihai Neşu prin intermediul fundaţiei caritabile care-i poartă numele. Construcţia 
lăcaşului se apropie de finalizare. Biserica va avea hramurile „Buna Vestire” şi „Sfântul Ierarh Ioan de Shanghai şi San 
Francisco”. (sursa: basilica.ro) 


Pr 


DE DRACUL 
EVANGHELIEI... 


Pr. Constantin Necula 
De dragul Evangheliei... 


Newton, după descoperirea importantelor legi de mecanică cerească, afirma: Am reuşit 
să văd mai departe decât alţi oameni, pentru că am stat pe umerii unor uriași, constatare 
ce ar putea rezuma, la fel de bine traseul convertirii la Ortodoxie a multor tineri... Cine 
sunt totuşi uriaşii? Aţi ghicit: profeţii, apostolii, mucenicii, sfinţii părinţi, nevoitorii şi 
toţi cei care din veac au bineplăcut Domnului! Ei şi faptele lor! Credinţa şi nădejdea şi 
dragostea lor! Toţi şi toate, unite şi aduse ca ofrandă la Liturghia cosmiăa. Ale Sale din- 
tru ale Sale... 


Numărul 27 (XCV) 


Cred că cea mai mare ispită a creş- 
tinului de azi este duplicitatea. 


Noi vrem să fim şi creştini, dar şi să 
trăim bine şi confortabil în lumea de 
azi. Iar aceasta duce la o tensiune în 
interiorul nostru. Ştim ce am primit, 
ştim că vrem să trăim creştineşte cu 
adevărat. Dar în acelaşi timp avem 
în noi o teamă că poate e adevărat ce 


Maxilhna 


Foaie ortodoxă pentru sufleţ 


spune lumea în privința multor lu- 
cruri. 


Cred că termenul psihologic pentru 
această duplicitate este disonanţă 
cognitivă. Am vrea să fim bine în 
ambele privinţe, şi cu Dumnezeu, şi 
cu lumea, şi nu ştim cum să le păs- 
trăm pe amândouă în viaţa noastră. 
Iar compromisul care apare inevita- 
bil va privi credinţa noastră sau păr- 

„Grija noastră pentru felul 
în care ne vor percepe cei- 
lalţi ...ne slăbeşte capacita- 
tea de a rezista păcatului.” 


IEŞIREA 
din jocul 
duplicității 


ţile din ea care nu sunt corespunză- 
toare vieţii în lumea de azi. 


În această situaţie, cred că mărtu- 
ria nebunilor pentru Hristos 
este foarte importantă pentru 
noi, creştinii din prezent. Şi aici 
am în vedere în primul rând pe acei 
nebuni care au făcut lucruri ce pă- 
reau de-a dreptul scandaloase pen- 
tru cei din vremea lor. Ei mergeau în 


Sf. Rege Oswald al Northumbriei 


ț 5 august 642 


Tinereţea i-a fost petrecută în pribegie, ca fiu de rege ucis de rivali. S-a aflat mereu sub aco- 
perământul Sfântului Columba de la Iona, iar când s-a întors în locurile natale, să-şi ia tro- 
nul de drept, sfântul i-a apărut acoperind cu o mantie întreg câmpul de bătălie. Oswald a 
făcut o cruce din lemn ca semn al trupelor sale şi i-a învins pe vrăjmaşii păgâni. Deşi o bună 
parte din englezi erau păgâni, alături de soţia sa, Ethelburga, Oswald a răspândit credinţa în 


tot regatul său. Este socotit unul dintre regii misionari ai britanicilor 


MaxiMina 21/2022 


bordeluri şi rămâneau  neîntinaţi 
tocmai datorită vieţii lor de nebuni 
afierosită astfel lui Dumnezeu. Noi, 
creştinii ortodocşi obişnuiţi de azi, 
dacă am face aceasta, am cădea ime- 
diat în păcat. 


Noi, cei de azi, suntem adânc înrădă- 
cinaţi în lumea de păcat în care tră- 
im şi ne lipseşte disprețul arătat lu- 
mii de către nebunii pentru Hristos. 
Grija noastră pentru felul în 
care ne vor percepe ceilalţi ne 
pune într-o postură periculoa- 
să. Mai mult, pur şi simplu ne slă- 
beşte capacitatea de a rezista păcatu- 
lui. 


Până la urmă totul se reduce la ce a 
zis Hristos: „nu puteți să slujiţi lui 
Dumnezeu şi lui mamona” şi „cel ce 
nu-şi poartă crucea sa şi nu vine 


după Mine nu poate să fie ucenicul 
Mew”. 


Aşadar iubirea față de lume înseam- 
nă ură faţă de Dumnezeu. 


Iar ca să depăşim această duplicita- 
te, trebuie să avem ca model pe ne- 
bunii pentru Hristos. Să ne dorim 
nepăsarea lor faţă de ce cred ceilalţi 
despre ei şi dorinţa de a face întru 
totul voia lui Dumnezeu. Dârzenia 
lor de a sluji deplin lui Dumnezeu, 
deşi în mijlocul noroiului atâtor ispi- 
te, le-a dat putere să reziste, fără să 
fie vătămaţi. lar Dumnezeu i-a apă- 
rat de orice rău li s-ar fi putut întâm- 
pla şi de care noi, cei slabi de azi, ne 
temem. 


Să ne dorim să putem duce în acelaşi 
chip cu nebunii pentru Hristos, care 


e chipul de pe Cruce al Mântuitoru- 
lui, toate ocările, disprețul, presiuni- 
le la care ne supun zi de zi cei din 
familie, de la lucru sau din societate. 


Dacă ne pasă mai mult de propria 
reputaţie în ochii celorlalţi, nu cred 
că vom putea rămâne creştini cu 
adevărat în lumea de azi. Acest lucru 
nu mai e posibil de o vreme încoace. 
Poate în trecut era cu putinţă, atunci 
când lumea era mai creştină. Atunci 
puteai să duci o viaţă respectabilă în 
afară şi să împlineşti într-o anumită 
măsură poruncile Evangheliei. Dar 
în societatea de azi, să nu ne înşelăm 
că mai putem trăi această viaţă du- 
blă! 


Ieromonah Gavriil, Mănăsti- 
rea Sf. Cruce, Wayne, SUA 


Anahoretă 


Ier. Daniil Sandu Tudor 


Mă închid ca floarea peste noapte 
Sub petala gândului greu. 
Mă îmbăt în lăuntrice şoapte 
Din mirul Dumnezeului meu. 
Bob de rouă, rugăciunea în mine, 


Joacă uimitoarea luminare: 


Mic sicriu cu oglinzile depline, 
Mă repetă în larg de-alinare. 
N-am nimic din păgânul Narcis 
În tăgada ce o ţin pentru Rest. 
Cu nădejdea învierii din vis 


Din smerenii viețuiesc fără gest. 

zică. El nu cunoştea copii, şi, fiind la 
început în Germania, trebuia să în- 
veţe limba. Așa am ajuns la această 
grădiniţă. Lui i-a plăcut foarte mult, 
iar la 5 ani a descoperit pianul şi şi-a 
dorit să înveţe. La 6 ani şi-a dorit 
vioară. Eu i-am spus că e mai greu, 
dar el s-a ambiţionat şi a continuat 
cu amândouă instrumentele până a 
terminat liceul. Acum nu mai are 
atâta timp să cânte, fiind la faculta- 
te. Nicolae, văzând pe fratele lui, 
deja la 3 ani a apăsat pe clapele pia- 
nului şi la fel a fost atras şi de vioa- 
ră. Nu i-am forţat, ci ei pur şi simplu 
fac din plăcere şi de bunăvoie. Mu- 
zica este o relaxare, e bucuria 
lor. 


Nu au avut parte de ironiile colegi- 
lor, ci mai degrabă aceia au fost invi- 
dioşi să-i vadă că sunt talentaţi şi 
ştiu să cânte atât de bine. Aici, muzi- 
ca clasică şi arta sunt foarte bine 
văzute, nemţii le iubesc, profesorii 
sunt impresionați când văd un copil 
care cântă la un instrument. Părinţii 
de aici pun mare accent pe instru- 
mente, chiar dacă nu e vorba 
întotdeauna de talent. 


Cum ai reuşit să îi ţii aproape 
de țară (căci amândoi băieții 
ştiu limba română)? Ce în- 
seamnă pentru ei România? 


Copiii mei iubesc România, se 
simt acasă acolo. Eu nu am fă- 
cut nimic pentru aceasta. Prin 
simplul fapt că eu îmi iu- 
besc ţara, ei s-au născut cu 
dragostea de ţară. Eu nu am 
plecat din România pentru că 
nu am iubit-o. Aşa a fost întâmpla- 
rea şi poate voia lui Dumnezeu. Tot 
timpul le-am vorbit cu dragoste des- 
pre România, dar nu m-am ferit să 
le arăt şi părţile negative ale ţării sau 
ce trebuie corectat. În clasa a IV-a, 
Simion a trebuit să facă un referat 
despre un compozitor, şi a ales un 
compozitor român, pe Ciprian Po- 
rumbescu. La fel şi băiatul cel mic a 
scris despre monumente ale Româ- 
niei. Deci ei, dacă au de ales, aleg să 
vorbească despre România. Oriunde 
i-aş duce în lume nu sunt fericiţi ca 
atunci când venim în România. 
Pentru ei, România este acasă. 
Acolo se odihnesc ei sufleteşte 
şi eu dau slavă lui Dumnezeu că este 
aşa. 


Te rugăm să ne trimiţi un gând, în 
primul rând mamelor de băieţi ado- 
lescenţi, dar şi tuturor fraţilor. 


Mamele să fie cu multă dragoste, cu 
foarte multă atenţie. Băieţii sunt 
foarte sensibili, uneori chiar mai 


sensibili decât fetele, dar nu-şi arată 
sensibilitatea. Pentru ei, noi, mame- 
le, suntem foarte importante. Uneori 
mai importante decât taţii. Ei ne văd 
şi ne adoră, de aceea trebuie să 
avem grijă să nu-i rănim. Să fim 
foarte înţelegătoare, iubitoare şi cu 
grijă. Să ne facem timp să-i ascultă, 
să le ascultăm problemele şi să nu-i 
judecăm sau criticăm imediat. Iar 
dacă uneori greşesc, să-i încurajăm 
chiar şi atunci (sau mai ales atunci). 
Greşelile aparţin vieţii şi ei se matu- 
rizează, se dezvoltă. Uneori e nevoie 
de greşeli, căci altfel ei nu învaţă să 
cadă, să se ridice şi să devină puter- 
nici. 


Cred că noi, mamele, suntem foarte 
disperate în perioada adolescentină 
a băieţilor noştri. Avem impresia că 
această perioadă este ceva peste pu- 
terile noastre. Ne este prea mult 
frică de adolescenţa copiilor 
noştri! Și nu este voie să ne fie fri- 
că! Şi mie mi-a fost teamă şi de mul- 
te ori nu am reacţionat pozitiv din 
cauza fricii că nu fac bine, că îi voi 


pierde. Abaterile lor din perioada 
aceasta nu trebuie să ne facă să in- 
trăm în panică. Chiar şi atunci tre- 
buie să le oferim dragostea noastră, 
înțelegerea. Să încercăm să înţele- 
gem de ce se abat. 


Toate trebuie construite cu grijă de 
când copiii sunt mici. Trebuie să 
avem grijă în privința autorităţii 
noastre. De multe ori e o autoritate 
„comunistă”, iar nu a dragostei. Un 
mare psiholog spunea că autorita- 
tea mamei trebuie să fie dra- 
gostea. Copilul trebuie să asculte 
din respect pentru mamă. Dacă nu 
reuşim să formăm legătura de res- 
pect de când sunt mici, ci îi vom sili 
să ne asculte doar de frică, ei ne vor 
asculta doar până la vârsta la care se 
vor putea impune. Odată ajunşi la 
adolescenţă, ei se vor răzvrăti şi tot 
ce le-a fost interzis până la vârsta 
aceea, va fi făcut în anii următori. 


Copilul trebuie lăsat să crească liber 
şi duhovniceşte, şi psihic, şi trupeş- 


te, dar nu într-un mod negativ. Tre- 
buie supravegheat, trebuie vorbit cu 
el, trebuie formată o legătură de în- 
credere. Copilului să nu-i fie frică să 
spună greşelile făcute sau gândurile 
pe care le are. Să poată vorbi deschis 
cu noi, să ceară un sfat. Şi chiar când 
nu vom şti să-l povăţuim, să ne ru- 
găm la Dumnezeu. Mi s-a întâmplat 
de multe ori să nu ştiu ce să le spun 
sau cum să reacţionez şi atunci am 
strigat la Maica Domnului să inter- 
vină pentru mine. Și atunci când eu 
am tăcut şi L-am lăsat pe Dumnezeu 
să lucreze, s-au întâmplat foarte 
multe minuni, iar lucrurile s-au re- 
zolvat peste aşteptările mele. 


Un cuvânt pentru fraţii de la Biseri- 
cuță? Să fie la fel de iubitori, pentru 
că pe mine dragostea m-a atras 
acolo la Biserică, în primul 
rând. Să fie sinceri unul cu altul, 
îngăduitori, uniţi. E foarte impor- 
tant ca măcar noi, cei din Biserică, 
să fim uniţi. Vedem că peste tot este 
destrămare. Iar cu noi înşine să fim 
sinceri şi corecţi. Cei care vor veni 
acolo şi vor vedea toată dragos- 
tea şi odihna aceasta se vor opri 
şi vor zice că într-adevăr acolo 
este Dumnezeu şi nu vor vrea să 
mai plece. 


Acesta este motivul pentru care 
ne aflăm în Biserică: să ne apro- 
piem unul de altul şi să ne unim 
cu dragoste sfântă şi curată, să 
ne fim sprijin unul altuia cu sin- 
ceritate şi, cum zicea un Sfânt 
Părinte, când noi vom fi lu- 
mină, când vom avea duhul 
dragostei, ceilalţi vor veni 
după noi, fără să mai trebuias- 
că să facem ceva. 


Ne dorim ca legătura aceasta să 
se transmită copiilor şi nepoţi- 
lor. E important ce construim, ce 
lăsăm în urma noastră. Pentru că 
altfel, copiii noştri vor fugi de acolo, 
iar copiii copiilor noştri nici nu vor 
mai şti de locul acesta sau de Dum- 
nezeu. Noi suntem o familie mai 
mare în Biserică şi trebuie să avem 
grijă să funcţioneze. Şi nu va funcţi- 
ona dacă noi nu vom lucra înconti- 
nuu la aceasta, să crească dragostea, 
sinceritate şi legătura sfântă dintre 
noi. 


Să fie fraţii bucuroşi şi să ştie că îi 
iubesc foarte mult. Le mulţumesc că 
mă ţin în rugăciunile lor! 


Mulţumim şi noi şi vă aşteptăm în 
țară şi la Bisericuţă. 


MaxiMina 27/2022 


Interviul săptămânii 


Mariana, o parte dintre noi te ştim, 
văzându-te de la an la an, venind 
din Germania cu copiii la biserică, 
mai ales vara. Şi mai ştim că cei doi 
băieţi, Simion (20 de ani) şi Nicolae 
(12 ani), sunt pianişti talentați. 


De unde dragostea de Biserică şi de 
artă din sufletul tău, transmisă co- 
piilor? 


Dragostea de Biserică am avut-o în 
suflet de mic copil. Am fost 4 fraţi şi 
bunica ne trezea în fiecare duminică 
să ne ducă la biserică. Mie îmi plăcea 
foarte mult. Tot bunica ne-a învăţat 
Tatăl nostru şi Ingeraşul. Biserica a 
fost refugiul meu din copilăria 
nu foarte uşoară. Mă rugam lui 
Dumnezeu să mă ajute în toate greu- 
tăţile, deşi nu înţelegeam prea multe. 
Dar sufletul meu naiv de copil credea 
în ce spunea bunica: Dumnezeu poa- 
te face totul. Bunica ne-a învăţat să 
ne facem semnul Sf. Cruci oriunde 
mergem și noi o ascultam, fiind si- 
guri că ne va ajuta. Când am avut 8 
ani mi-am dorit să merg la mănăsti- 
re, căci aveam o mătuşă la Agapia. 
Din păcate, nu am ajuns acolo. Alta a 
fost lucrarea lui Dumnezeu. Însă mă- 
năstirile şi maicile m-au impresionat 
întotdeauna. 


Iar în ce priveşte arta, mi-a plăcut să 
desenez, să cânt în cor la şcoală şi la 
biserică, să joc în piese de teatru. Din 
neam avem mai mulţi care cântă la 


O intima caldă 
intr-o lume de gheață 


instrumente sau vocal, deci se trage 
din familie. 


Trăiţi în Germania cea rece. Este 
într-adevăr frig duhovwniceşte? 


Da, este frig mai ales duhovniceşte. 
Oamenii sunt lipsiţi de credinţă, iar 
puţinii creştini sunt bătrânii legaţi 
oarecum de biserică şi cu frică de 
Dumnezeu. Aș putea spune că oame- 
nii de aici nu trăiesc duhovniceşte 
deloc, pentru că se bazează foarte 
mult pe rațiune și conştiinţă. Se re- 
zumă la fapte bune, dar fără Dumne- 
zeu. Se simte şi în aer, şi în oameni 
că lipseşte Dumnezeu din viaţa de 
aici. Totuşi, am găsit şi oameni cu 
suflet bun, care arată milă, sunt sări- 
tori, sunt corecţi, dar nu duhovniceş- 
te. Ceea ce îi interesează este să nu 
aibă fapte rele pe conştiinţă. 


Este greu să fii creştin în Germania 
de azi? 


Da, într-adevăr, şi mai ales e greu să 
fii creştin ortodox. Noi, ca ortodocşi, 
înţelegem altfel prezenţa lui Dumne- 
zeu în viaţa noastră, trăim altfel. În 
schimb, aici aproape nu mai este 
prezent Dumnezeu în viaţa oa- 
menilor. El este dat la o parte şi nu 
are loc, oamenii nu şi-L doresc. Atâta 
timp cât le este bine financiar, consi- 
deră că au totul. Pentru mine a fost 
greu să-mi trăiesc credinţa aici. A 
fost o luptă şi încă este. 


Soţul tău are origine turcă, deci e 
musulman. Cum ai reuşit nu doar să 
-i botezi pe băieți, ci mai ales să-i ţii 
în Biserică până acum? 

A fost greu să botez copiii şi să-i ţin 


în Biserică. Au fost foarte multe lup- 
te. Multe datorez părintelui meu du- 


hovnic Ștefan, care m-a ţinut prin 
rugăciunile sfinţiei sale. Şi cu sfaturi, 
dar mai ales cu rugăciunea, căci am 
ştiut că este cineva acolo, care nu mă 
lasă singură. Aşa am putut să fac faţă 
tuturor încercărilor. Mi-e greu să le 
redau, ar trebui să scriu o carte în 
privinţa aceasta. 


Am luptat din toate punctele de ve- 
dere. Am luptat pentru prima icoană, 
am luptat pentru orice lucru pe care ] 
-am făcut. Dar mila lui Dumnezeu a 
fost mare, căci El şi Maica Sa mi-au 
sărit mereu în ajutor. Fără EI nu aş fi 
reuşit nimic. Am strigat tot timpul la 
Maica Domnului, şi în ce priveşte 
educaţia copiilor, şi pentru a-i ţine în 
credință (mai ales că biserica e de- 
parte de noi, facem 2 ore să ajungem 
acolo). Când erau copiii mici, mi-era 
foarte greu, tot timpul trebuia să mă 
rog de soţul meu să mă ducă şi de 
multe ori mă duceam cu trenul. Une- 
ori nu ajungeam din cauza transpor- 
tului. Azi mă întreb şi eu cum am 
făcut faţă, pentru că nu-mi vine să 
cred că au trecut atâţia ani în care nu 
am avut alt ajutor decât mila lui 
Dumnezeu. (aici cuvintele se împle- 
tesc cu multe lacrimi) Mă gândesc 
acum cât de cuminţi şi ascultători au 
fost copiii, cât de răbdători pe drum 
şi în biserică... Slavă lui Dumnezeu! 
Cuvântul cel mai potrivit este acesta: 
numai mila lui Dumnezeu! 


Într-o lume superficială, băieţii tăi 
cântă la pian şi încă bine. A fost do- 
rința ta să înveţe să cânte sau a lor? 
Nu au avut de înfruntat ironiile co- 
legilor sau ale altora pentru că sunt 
iubitori de artă? 


Băieţii mei cântă la pian de mici, Si- 
mion de la 5 ani şi jumătate. Eu l-am 
dat la o grădiniţă specializată pe mu- 

Copilul Arsenie (viitorul Sf. Paisie 
Aghioritul) nu-şi mai amintea de 
satul său natal din Asia Mică, nici de 
nașul său de botez, Sf. Arsenie Capa- 
docianul. Insă părinţii au avut grijă 
ca pe tot parcursul copilăriei să-i 
spună despre dragostea, sfaturile şi 
îndemnurile duhovnicului lor, des- 
pre viaţa lui minunată şi bineplăcută 
lui Dumnezeu. 


Astfel, copilul creştea în duhul nașu- 
lui său. EI s-a simţit dintotdeauna 
legat de Sf. Arsenie şi îmbrăcat în 
grija şi dragostea sa, chiar dacă nu 
mai era în această lume. Pe parcur- 
sul anilor, descoperind natura din 
preajma noului lor sat, copilul Arse- 
nie L-a descoperit tot mai mult şi pe 
Dumnezeu, întărindu-se astfel în 
credință. E] ştia fără tăgadă că Dum- 
nezeu i-a făcut pe el, pe părinții lui şi 
pe toţi oamenii, ca şi toată lumea 
frumoasă în care trăiau. 


Iar sămânţa naşului său a rodit de 
timpuriu. La 11 ani, Arsenie deja 
postea ca un matur, citea vieţile sfin- 
ţilor şi mergea la privegheri. Se ho- 
tărâse să se facă monah. 


Însă, aşa cum se întâmplă adeseori 
cu cei care sunt altfel decât cei de 
lângă ei, sătenii nu l-au înţeles pe 
copil. Îl batjocoreau că e piele şi os 
din cauza posturilor. Până şi fratele 
său se plângea că nu poate dormi 
din cauza lui Arsenie care citea până 
noaptea târziu, şi i-a ascuns cărţile. 
Copiii râdeau de el și-l considerau 
ciudat, cu chipul său deja monahal. 


Însă Arsenie era întărit în credinţă şi 
nu a lăsat ca aceste vorbe să-i intre 
în inimă. Trăia în continuare în pace 
cu toţi, postind, rugându-se, citind 
şi căutându-L pe Dumnezeu în sin- 


Piatra de incercare din 
copilăria 


Sfantului: Paisie 


gurătatea naturii. 


Însă cel viclean nu dormea. EI a pre- 
gătit copilului o lovitură care se do- 
rea capitală. 


Arsenie creştea în înţelepciune şi era 
dornic să afle şi să înveţe mai multe 
de la cei mai şcoliţi decât el. Într-o 
zi, Costa, colegul de liceu al fratelui 
său şi-a pus în gând să distrugă cre- 
dinţa copilărească a lui Arsenie în 
Dumnezeu Care a făcut omul, iar 
apoi S-a făcut El însuşi om. El i-a 
spus lui Arsenie că adevărata cu- 
noaştere o dă ştiinţa, iar lumea se 
conduce după propriile legi ştiinţifi- 
ce, iar nu după legile lui Dumnezeu. 
Costa i-a arătat apoi lui Arsenie ca- 
ietele sale de şcoală în care scria toa- 
te acestea. 


Arsenie nu mai auzise despre aşa 
ceva până atunci. A început să-i pu- 
nă lui Costa multe întrebări, iar ace- 
la a răspuns ştiinţific şi plin de în- 
credere. Capul lui Arsenie se învâr- 
tea după acest tir de răspunsuri. Iar 
la urmă, Costa a declarat că Hristos 
este doar un om, bun, dar om. 


Arsenie era şocat, nedumerit, rănit. 
Primul său impuls a fost să fugă cât 
mai repede, departe de acel băiat. 
Nu s-a oprit decât în liniştea pădu- 
rii, plângând cu amar. Apoi a văzut 
acolo mica biserică părăsită a Sf. 
Varvara. 


A intrat în ea şi o rază de lumină 
firavă i-a descoperit chipul din icoa- 
nă al Mântuitorului. Copilul a înce- 
put să-l spună tot ce era în inima 
lui, tot greul şi nelămurirea de după 
discuţia cu Costa. Apoi a început să 
se roage să-i trimită Dumnezeu 
semn că liceanul nu avea dreptate, 


că Dumnezeu există şi că Hristos 
este Dumnezeu adevărat şi om ade- 
vărat. 


Au urmat metaniile, sute şi sute, 
până nu şi-a mai simţit trupul de 
durere. Anii de postire, rugăciune şi 
citire îl făcuseră puternic şi discipli- 
nat. S-a rugat toată noaptea. Dar nu 
a primit niciun semn. 


Spre dimineaţă a ieşit din biserică 
obosit şi plin de răni. Și atunci a în- 
ţeles că nu va putea niciodată să nu- 
L mai iubească pe Hristos pe Care Îl 
cunoştea atât de bine. 


Deodată, bisericuţa din faţa sa a fost 
inundată de lumină. Arsenie era ne- 
mişcat. Apoi L-a zărit pe Însuşi 
Hristos, cu Evanghelia în mână. Pă- 
rea că ieşise din icoană, plin de lu- 
mină. Copilul L-a auzit spunând: 
„Eu sunt Învierea şi Viaţa. Cel ce 
crede în Mine, chiar de va muri, viu 


va fi” 


Când vorbea despre această întâm- 
plare, Sf. Paisie nu spunea cât timp a 
ţinut vedenia, dar mărturisea că a 
fost cuprins de o bucurie şi pace ne- 
grăite. ÎIndoiala a dispărut într-o 
clipă, iar el şi-a continuat drumul 
spre sfinţenie... 


Sf. Paisie, cel care a dus greul împo- 
trivirilor din copilărie, să mijlo- 
cească pentru întărirea sau întoar- 
cerea copiilor noştri la Dumnezeu! 

ÎN LUMEA DE AZI (5) 
Preot Ştefan 


Aşadar, cum se îmbracă un creştin? 
Chiar nu contează forma? De fapt, 
într-o lume a lui Dumnezeu, a nor- 
malităţii, forma exprimă fondul. Un 
creştin trebuie să vorbească ce- 
lor din jur şi prin haine. Hainele 
nu dau tonul, însă vorbesc despre 
om. lar felul în care se îmbracă îi 
afectează nu doar sufletul său, ci şi 
pe al altora. 


Am fost odată la o sfeştanie în casa 
unor tineri din Atena şi mi-au arătat 
poze de la nunta lor pe care o făcuse- 
ră în România. Am încremenit când 
am văzut cum era îmbrăcat preotul: 
nu avea reverendă, ci haine civile, 
peste care îşi pusese patrafirul, că era 
cald... Aşadar, nu contează forma? 
Nu contează forma slujbei, ci doar să 
zică un cuvânt, acolo, şi e destul? 


Nu trebuie să fim formalişti, dar tre- 
buie să aşezăm forma acolo unde 
este necesar să stea. Iar vestimenta- 
ţia tocmai asta face: acoperă şi expri- 
mă forma trupului nostru. 


Când vine un tânăr la mine să-mi 
spună că a avut vis desfrânat, îl în- 
treb ce a făcut cu o zi-două înainte şi 
de multe ori îmi spune că s-a uitat 
necuviincios la formele care i-au că- 
zut sub privire, ori la televizor, ori în 
oraş. Și acestea l-au stârnit, iar stâr- 
nirea se poate transforma în vis des- 
frânat, în malahie, în curvie. 


Aşadar, contează foarte mult cum ne 
îmbrăcăm. 


O altă mare problemă pe care o au 
creştinii este mersul la mare în 
concedii. Pentru că aceasta a deve- 
nit, din vremea comunismului, o par- 
te obligatorie a concediului oricărui 


om. De ce trebuie să mergem an de 
an la mare? Numai pentru că aşa fac 
ceilalţi şi e la modă? Dar omul poate 
trăi şi fără mare. Unii ar spune că e 
bine pentru sănătate, că aerul de ma- 
re este foarte bun. Fie, dar dacă tre- 
buie să mergem la mare, atunci să 
vedem de ce ne lovim în acel loc, noi, 
creştinii. 


Au venit destui la mine să ceară bla- 
goslovenie să meargă la mare, dar nu 
le-am dat oricum. Sigur, nu putem 
avea o atitudine sectară, care este 
atitudinea extremelor: ca să nu că- 
dem în beţie, nu mai bem niciodată 
vin. Am putea să zicem şi noi la fel: 
nu mai mergem la mare! Dar atenţie 
să nu devenim ca fariseul acela care 
zicea: Îţi mulţumesc, Doamne, că eu 
nu sunt ca aceia care merg la mare! 
Deci, să lăsăm deoparte extremele şi 
să vedem care este cadrul creştin în 
care se poate merge la mare. Căci 
Dumnezeu a făcut mările şi oceanele 
şi bucuria de a te scălda. Insă cum şi 
unde? 


Motorul tuturor virtuţilor este 
smerenia. Dacă vrem să creştem în 
dragoste şi nu avem ca motor de pro- 
pulsare smerenia, atunci când agoni- 
sim un pic de dragoste ajungem să 
ne mândrim câtă dragoste avem. 
Smerenia e cea care ne aduce cu pici- 
oarele pe pământ, prin ea ne dăm 
seama că noi nu putem nimic, ci 
Dumnezeu e cel care face toate cu 
putinţă. Iar elicea motorului 
smereniei este discernământul, 
deosebirea duhurilor: cât şi cum? 


Cineva ar putea zice: noi vom merge 
la mare şi vom sta îmbrăcaţi în mij- 
locul celor de la plajă sau parțial îm- 
brăcaţi, să nu stârnim, dar şi să fim 
oarecum acoperiţi! Problema nu este 
doar să nu stârneşti tu prin goliciu- 


nea pe care o expui privirilor, ci şi să 
nu te expui tu la goliciunea celorlalţi. 


Prin mersul la mare necreştin s-au 
dărâmat mai multe cadre creştine. 
Unul dintre ele este ruşinea. Oame- 
nii nu mai au nicio ruşine să se 
dezbrace. Iar argumentul este unul 
foarte democratic: aşa face toată lu- 
mea. Dar noi suntem toată lumea? 
Nu, ci noi suntem creştini, pentru 
noi S-a jertfit Hristos şi ne împărtă- 
şim cu Trupul şi Sângele Său. Şi mai 
este un argument — medical: trebuie 
să ne vadă soarele, să asimilăm vita- 
mine. Dacă mai are o brumă de cre- 
dinţă, orice om se va întreba în adân- 
cul sufletului său: este întru totul 
bine ce fac aici? 


Omul creştin nu se poate purta 
în două feluri: acasă creştineş- 
te, iar în concediu altfel. Oare 
acolo sunt alţi ochi sau nu sunt ochi 
deloc? De ce aici ne e ruşine, iar în 
concediu nu? Cum de ne permitem 
să ne descoperim acolo până la cel 
mai sumar costum de baie, iar acasă 
nu am face niciodată acest lucru? A fi 
creştin înseamnă a fi perseverent în 
ceea ce spui, crezi şi faci. A fi creş- 
tin înseamnă să rămâi acelaşi, 
mereu şi pretutindeni, iar nu într 
-un fel aici şi în altul acolo, unde îţi 
permiţi să faci ceea ce niciodată nu-ţi 
permiţi în celălalt loc. Deci, proble- 
ma mării în costum de baie neruşinat 
nu se pune. 


(va urma) 

Medicină şi post 


„A zis Amma Sinelitichia: 


Caută măsura cea potrivită. Toată vremea ta să-ți fie o regulă a postului. Să nu posteşti patru sau cinci zile şi în 
cealaltă să dezlegi cu mulţime de mâncări. Ca pretutindeni, trecerea măsurii este făcătoare de stricăciune.” 


De 2 ani şi jumătate, problema 
omenirii se numeşte COVID-19. 
Dar Dumnezeu nu îngăduie proble- 
ma fără să dea şi soluţia. În primul 
rând este vorba de cea duhovni- 
cească — pocăinţa şi îndreptarea 
vieţii. Dar nu trebuie ignorată şi 
partea trupească. În toată lumea, de 
când a apărut acest virus, sunt me- 
dici care studiază tot ce ţine de el şi 
de tratamentul bolii într-un chip 
care să nu afecteze pe alte părţi or- 
ganismul. 


Datele problemei: 


Când corpul uman este infectat cu 
SARS-COV2, virusul păcăleşte sis- 
temul imun şi — 
pătrunde în celu- 
le legându-se 
prin proteinele 
sale Spike de 
receptorii  celu- 
lari. 


Rezolvarea 
prin trata- 
ment: 


În Statele Unite, 
la scurt timp du- 
pă declanșarea 
pandemiei  CO-[ 
VID-19, s-a creat 
o alianţă a medicilor din linia întâi 
condusă de profesorul Paul E. Ma- 
rik cu scopul de a dezvolta un pro- 
tocol de tratament cât mai eficient. 
Astfel, ei au descoperit că Iver- 
mectina, un medicament antipara- 
zitar, are proprietăţi anti-virale şi 
antiinflamatorii foarte puternice 
împotriva COVID-19. 

Însă tot medicii au observat că boa- 
la poate avea gravitate mai mare 
sau mai mică, iar recuperarea post- 
covid depinde și ea de unele aspec- 
te. Marik şi Kory s-au concentrat pe 
ceea ce atrăsese atenţia lumii medi- 
cale cu câţiva ani în urmă: descope- 
rirea calităţilor postului asupra or- 
ganismului. 


Ajutor suplimentar în trata- 
mentul Covid şi post-Covid: 


Medicii Marik şi Kory, descoperito- 
rii tratamentului cu Ivermectină, 
propun acum postul intermitent 
ca recuperare post-vaccin și 
post-Covid. 


Ideea porneşte de la autofagia 
dată de postul intermitent, pentru 
care Profesorul Yoshinori Ohsumi a 
luat premiul Nobel în 2016. Ce este 
autofagia? Autofagia este un proces 
de curăţare, reciclare şi regenerare 
celulară, iar mecanismele autofagiei 
sunt activate de postul fără hrană 
solidă, fără alimente. Este vorba 
despre înfometare controlată, des- 
pre lucrurile bune care se întâmplă 
în organismul nostru în lipsa tem- 
porară a hranei solide. Prin proce- 
sele autofage organismul elimină 
toxinele, viruşii, bacteriile, reciclea- 
ză componentele celulelor deterio- 
rate sau bolnave şi le transformă în 
energie. 


Postul intermitent stimulează 
autofagia, capacitatea organis- 
mului de a se curăța de toxine. 
Mai mult, după 12-14 ore de post, 
organismul trece de la epuizarea 
glucozei din sânge la utilizarea gră- 
similor. Corpul uman infectat cu 
SARS-COV2 se poate regenera prin 
postul intermitent. Acesta  acţio- 
nează tocmai pentru neutraliza- 
rea proteinei Spike. 


Postul intermitent are o serie de 
beneficii şi în cazul altor boli. A fost 
demonstrat că poate reduce ris- 
cul de diabet şi boli cardiovas- 
culare, de cancer şi boli infla- 
matorii. O nouă cercetare cu privi- 
re la complicațiile post-COVID-19 
constată faptul că persoanele care 
ţin frecvent post intermitent, sunt 
mai puţin predispuse să dezvolte 
sechele post-covid. 


Cercetătorii asociază postul inter- 
mitent practicat regulat cu un risc 
diminuat de spitalizare la pacienţii 
care au suferit de COVID-19, scă- 


zând semnificativ rata mortalităţii. 
Postul intermitent ar trebui evaluat 
pentru posibilitatea utilizării pre- 
ventive sau terapeutice pe termen 
scurt şi lung, ca adjuvant al schemei 
de tratare a severităţii infecţiei CO- 
VID-19. 


Ce este de fapt postul intermi- 
tent? 


Este consumul de alimente doar 
într-o anumită fereastră orară din 
zi. Cel mai popular tip de post in- 
termitent este după formula 16:8 
(16 înseamnă numărul de ore din zi 
cu pauză alimentară, 8 reprezintă 
intervalul orar în care se pot consu- 
ma alimente). De 
exemplu: cineva mă- 
nâncă prima masă a 
zilei la ora 12 la ami- 
ază, iar ultima masă 
la ora 20. Apoi face 
o pauză, nemâncând 
nimic până a doua zi 
la ora 12. Ora de în- 
ceput a ferestrei de 
[masă se alege în 
funcţie de progra- 
mul şi posibilităţile 
fiecăruia. În această 
fereastră se mănân- 
|că hrană sănătoasă 

şi bogată în vitami- 
nele necesare organismului. Dacă 
cineva nu îşi poate imagina începu- 
tul zilei fără un mic dejun consis- 
tent, poate sări peste masa de seară. 
Totuşi este important să se respecte 
raportul de 16/8. In afara intervalu- 
lui de masă se poate bea apă, cafea 
neîndulcită şi băuturi fără calorii. O 
altă formulă este cea de 12/10, în 
care intervalul orar în care se poate 
mânca pe parcursul a 24 de ore 
creşte la 10 ore. 


În final menţionăm că în ţări pre- 
cum Germania, Elveţia, Rusia sunt 
clinici specializate pe tratarea boli- 
lor prin intermediul postului. Așa- 
dar, medicina confirmă eficacitatea 
şi trupească a acestei arme date de 
Dumnezeu oamenilor pentru a lup- 
ta cu răul adus în lume prin păcat. 


(Mulţumim doctorului Iosif 
pentru materialul pus la dis- 
poziție pentru realizarea 
acestui articol) 


